Felvidék.ma

Az SZMPSZ Nyári Egyetemei 2025-ben
2025-06-12 - 2025-06-30
SZMPSZ NYÁRI EGYETEMEK – 2025Az idei évben is megnyitják kapuikat az SZMPSZ Nyári Egyetemei, ahol a tudás, a közösség és az élmény egymásra talál. Már most érdemes feljegyezni a dátumokat, hiszen mind Komáromban, mind Rimaszombatban kiváló előadók, izgalmas műhelymunkák és inspiráló szakmai találkozások várják a pedagógusokat. A részletek hamarosan érkeznek, de egy biztos: érdemes lesz velünk tartani! Gondolkodjunk, építkezzünk együtt idén nyáron is!

II. RÁKÓCZI FERENC NYÁRI EGYETEM, RIMASZOMBAT – 2025. július 15-18. Elindult a jelentkezés!A Szlovákiai Magyar Pedagógusok Szövetsége immár 33. alkalommal hívja a tanulni és fejlődni vágyó pedagógusokat nyári egyetemeire.Hogy mi várható idén Rimaszombatban? 4 szakcsoport, 15 órás szakmai képzések kulturális programok, nyitóelőadás: Prof. Dr. Szűts Zoltán: „Éptestben géplélek?” Bővebb információk: https://szmpsz.sk/felhivas-xxxii-jokai-mor-nyari-egyetem…/

XXXIII. JÓKAI MÓR NYÁRI EGYETEM, KOMÁROM – 2025. augusztus 4–7. Elindult a jelentkezés!A Szlovákiai Magyar Pedagógusok Szövetsége immár 33. alkalommal hívja a tanulni és fejlődni vágyó pedagógusokat nyári egyetemeire.Hogy mi várható idén Komáromban? 7 szakcsoport 15 órás szakmai képzések kulturális programok 2 nyitóelőadás: JÓKAI ÉS A NŐK – László Ferenc, újságíró, színházi kritikus, zenetörténész Szellem a gépezetben, avagy a mesterséges intelligencia egyes szabályozási, jogi és etikai kérdései – Dr. Csenterics András, ügyvéd, technológiai és mesterséges intelligencia jogi szakjogász (Réti, Várszegi és Társai Ügyvédi Iroda – PwC Legal) Bővebb információk:https://szmpsz.sk/felhivas-xxxiii-jokai-mor-nyari…/

Varázslatos nyár a Heurékával Rimaszombatban
2025-06-12 - 2025-06-30
A Heuréka nyári kalandja visszatért! Idén nyáron is izgalmas táborokkal várjuk a gyerekeket, ahol felejthetetlen élmények, új barátságok és változatos programok várják őket!Minden nap új kalandot tartogat! A gyerekeket izgalmas programok várják: Kreatív foglalkozások – ahol szabadjára engedhetik fantáziájukat és saját alkotásokat készíthetnek. Sport- és mozgásos programok – játékos versenyek, csapatjátékok és sok-sok mozgás. Tematikus napok és kalandjátékok – izgalmas felfedezések és kihívások minden nap. Hangszeres oktatás és népdal tanulás – lehetőség, hogy a gyerekek kipróbálják a hangszeres játékot és megismerkedjenek a modern zenével és a hagyományos népdalokkal is egyaránt. Kirándulások és túrák – közös természetjárás, felfedezések és kiruccanások a környéken. Új barátok – remek lehetőség, hogy a gyerekek új ismeretségeket kössenek és közösen éljenek át felejthetetlen pillanatokat. 6 – 15 éves gyerekek számára Időpontok és jelentkezés:Ne hagyja ki a lehetőséget, hogy gyermeke egy felejthetetlen, vidám nyarat töltsön el velünk! Jelentkezni az alábbiak szerint lehet: https://www.heurekaslovakia.sk/tabory/m86/p107vagy írjon nekünk a scvc.heureka@gmail.com e-mail címre! Szeretettel várunk minden gyermeket egy vidám, élményekkel teli nyári kalandra!

Vízjelek - vakációs bibliahét Simonyiban
2025-06-11 - 2025-06-23
Az idei Vakációs Bibliahét kalandos napjainak a témája: VÍZJELEK!!!
Mire számíts?
Arra, hogy Isten terve van veled!
Hogy még a „keserű” napokból is tud valami jót kihozni.
Megtanulunk hálát adni ott is, ahol eddig csak nyafogni tudtunk.
És hogy nem a nyugdíj, vagy a suli vége a cél – hanem van egy fantasztikus és dicsőséges megérkezés a Legnagyobbhoz!
Játékok, történetek, beszélgetések, nevetés, zene, és rengeteg vízes történet!
Jelentkezési határidő: 2025. június 23.

Vízjelek - vakációs bibliahét Nagybalogon
2025-06-11 - 2025-06-22
Az idei Vakációs Bibliahét kalandos napjainak a témája: VÍZJELEK!!!
Mire számíts?
Arra, hogy Isten terve van veled!
Hogy még a „keserű” napokból is tud valami jót kihozni.
Megtanulunk hálát adni ott is, ahol eddig csak nyafogni tudtunk.
És hogy nem a nyugdíj, vagy a suli vége a cél – hanem van egy fantasztikus és dicsőséges megérkezés a Legnagyobbhoz!
Játékok, történetek, beszélgetések, nevetés, zene, és rengeteg vízes történet!
Jelentkezési határidő: 2025. június 22.

JÚNIUSFeszt 2025 Rimaszombatban - szombati program
2025-06-07 19:00 (Europe/Budapest)
JÚNIUSFeszt 2025 tervezett programja, napokra és órákra lebontva!Várunk mindenkit szeretettel! Tervezett program:Szombat:14:00 Kapunyitás15:00 Kerekasztal beszélgetés az EU demokratikus értékeiről15:50 Memorandum aláírása16:00 Családi Nap kezdete16:30 Batyu Színház17:30 Mákvirágok18:00 Tom Peti és Barátai
19:00 Kovács Dorina
Hazai tehetségeink bemutatása szombaton is folytatódik, az X-Faktort is megjárt Kovács Dorina Cyntiával Rimaszombatból! Gyere el te is a JÚNIUSFesztre és hallgasd meg!

20:00 Maduár21:00 Republic zenekar23:00 DJ Petrick23:30 DJ Lofti Begi

Rögtönzött pünkösdi sportdélután Péterfalán
2025-06-07 15:00
Szeretettel várják Gömörpéterfalára.

JúniusFeszt Családi Nap Rimaszombatban
2025-06-07 15:00
Természetesen a Családi Nap sem hiányozhat a 10 éves JÚNIUSFesztről!
Fellép a Batyu Színház, a Mákvirágok és Tompeti is elhozza a barátait!

Lesz itt oriáskerék, ugrálóvár, arcfestés, kézműveszfoglalkozás és még sok meglepetés az egész családnak!

Ott a helyetek nektek is!

JÚNIUSFeszt 2025 Rimaszombatban
2025-06-06 16:00
JÚNIUSFeszt zenei felhozatala. Pár helyi tehetségnek is teret adnak, valamint a gyermeknap sem fog elmaradni!Várnak mindenkit sok szeretettel!
A pénteki nap első fellépője egy Csehországba elszármazott gömöri tehetség Adriana Demeterová!

A JÚNIUSFeszt minden generációnak szól, ezért a fiatalokról sem szeretnénk megfeletkezni! Napjaink egyik legfelkapottabb énekese a fiatalok körében az X-Faktort megnyerő Fehér Krisztián! Ezért üzenjük minden lánykának: ,,Gyere kislány igyunk valamit a JÚNIUSFeszten…”!

A nemzeti összetartozás napja Tonralján
2025-06-05 17:00 | Rákóczi Magyar Ház, Tornalja, Szlovákia
Június 5-én, csütörtökön 17.00 órai kezdettel szervezik meg a nemzeti összetartozás napja alkalmából tartandó megemlékezést a tonraljai Rákóczi Magyar Ház udvarán.
Az eseményen emlékbeszédet mond Kiss Beáta, a Csemadok országos elnökségének szórványért felelős elnökségi tagja. Közreműködnek: a Kazinczy Ferenc Magyar Tanítási Nyelvű Alapiskola diákjai, valamint a történelmi egyházak képviselői.
A megemlékezést a Csemadok Tornaljai Területi Választmánya és a Rákóczi Szövetség helyi szervezete rendezi.

Összetartozás tüze Rimaszombatban
2025-06-04 20:00
Szeretettel várják a cserkészeket, szüleiket, öregcserkészeket és cserkésztámogatókat az Összetartozásunk Tüzére, amelyre 2025. június 4-én, 20.00 órakor kerül sor a rimaszombati cserkészotthon udvarán. Az eseményen résztvesznek a jászberényi és egri diákok is.

Összetartozásunk tüze Losoncon
2025-06-04 20:00
Idén is regisztrált tűzhelyként, Losoncon, a Kármán József Alapiskolában is fellobban az összetartozásunk tüze, ami egyben a béke tüze is, hogy 20 óra 25 perckor szerte a világon, ahol magyarok élnek, egyszerre lobogjon.

Magán Művészeti Alapiskolák Gálaműsora Rimaszombatban
2025-06-04 17:00

Kalapács József és CROM koncertje
2025-05-31 18:00 | Pumukli vendéglő, Fülek, Szlovákia
Május 31-én, szombaton 18.00 órai kezdettel szervezik meg Kalapács József és a CROM együttes koncertjét a füleki Pumukli vendéglőben.
További részletek ITT olvashatóak.

A Csemadok alapszervezetének majálisa Rimaszombatban
2025-05-31 15:00

Gyereknap Ajnácskőn
2025-05-31 11:00

Gyereket a magasba Rimaszombatban!
2025-05-31 09:45 - 13:00 | Csillagház, Daxner utca 36, Rimaszombat, 97901, Szlovákia
A Szövetség a Közös Célokért társulás és a Rákóczi Szövetség Gömörben 2025. május 31-én, szombaton 9:45 órai kezdettel szervezi meg a Gyereket a magasba! című rendezvényt, amire a Csillagházban kerül sor Rimaszombatban.
Az esemény a budapesti Három Királyfi, Három Királylány Mozgalom kezdeményezéséhez csatlakozik.
A részletes program:

09:45 Regisztráció

10:00 Muskátli magazin – könyvismertetés

» Pósa Zoltán, budapesti író könyvbemutatója

» gyermekjátékok Lőrincz Sarolta Aranka nyugalmazott óvónővel

10:45 a Gólyavár óvoda és a bátkai óvoda műsora

11:00 Gyereket a magasba!

11:15 Találkozz Mickey és Minnie egérrel

12:00 Szendvicsebéd

A helyszínen dedikáltathatók a szerzők könyvei és megvásárolhatók a CSMD – Libelula s.r.o. – Gyermekek és emlékek vállalkozás termékei.

A rimazombati rendezvény a város önkormányzata valamint számos civil szervezet és intézmény összefogásával valósul meg.
A rendezvény ingyenes, a szervezők minden érdeklődőt szeretettel várnak!

Szeretethíd Berzétén
2025-05-31 08:00

Bumeráng - Csak őszintén! a Régió TV-n
2025-05-30 19:00
Május 30-án 19:00-tól jön a BUMERÁNG- Csak őszintén! májusi adása a RégióTV csatornáján! A vendég Nacsa Lőrinc nemzetpolitákáért felelős államtitkár.
Valamint először áll kamerák elé és ad exklúzív interjút a BUMERÁNGnak Forró Krisztián a köztársasági elnök magyar nemzetiségű tanácsadója!
Tartson Ön is velük!

Közönségtalálkozó Matušek Attila színésszel Rimaszombatban
2025-05-30 17:00
Matušek Attila színésszel való irodalmi találkozóra kerül sor 2025. május 30-án 17.00 órakor a Matej Hrebenda Könyvtár közösségi helyiségében.
Matušek Attila színész főleg a Ranč és a Pressburg című sorozatokból ismert.Az esemény magyar nyelven zajlik Nyitrai Nóra vezetésével.
Az esemény az „Irodalmi találkozások egy csésze tea mellett 7” című pályázat része. Megvalósult a Kisebbségi Kulturális Alap anyagi támogatásával.

Majoros Albínka Duna TV kiállítása Tornalján
2025-05-30 15:00
Május 30-án kerül sor Majoros Albínka „Volt egyszer egy kék Duna” c. kiállítására a tornaljai Rákóczi Magyar Házban. A magángyűjteménye a csatorna emblematikus műsorairól szól. A 15 órától kezdődő rendezvényen részt vesznek a Duna TV egykori és jelenlegi műsorkészítői.

Ernelláék Farkaséknál c. színházi előadás Rimaszombatban
2025-05-28 19:00
2025. május 28-án, szerdán 19.00 órai kezdettel az Osveta (volt Iparoskör) nagytermében Hajdu Szabolcs: Ernelláék Farkaséknál c. színházi előadására kerül sor.

Az előadás időtartama 75 perc szünet nélkül.

A darab rövid leírása:
Mindennapi párkapcsolati és gyereknevelési problémáink jelennek meg ebben a kortárs magyar műben. Eszter és Farkas szokásos esti családi életüket élik, a megszokott kis civakodásokkal tarkítva, mígnem éjfél körül beállít Eszter testvére, Ernella párjával Alberttal. Lerobbant a kocsijuk, pár napra beköltöznek Eszterékhez, amíg megjavítják az autót. Enyhe feszültséget szül ez a helyzet, és fokozatosan kiderülnek mindenki rejtett gondolatai, érzései, sőt a gyereknevelésről is eltérőek a vélemények a két családban.

Jegyárak: 10,00 Euro elővételben (Tompa Mihály Könyvesbolt), illetve 13,00 Euro a helyszínen.
Tisztelettel várnak minden érdeklődőt!

Csillag születik Gesztetén
2025-05-23 09:00

Mihalec Gábor pár- és családterapeuta előadása Rimaszombatban
2025-05-20 17:30
A nagy sikerű Szülők Akadémiája-rendezvénysorozat következő állomása Rimaszombat lesz!

Az MCC Felvidék vendége ezúttal dr. Mihalec Gábor pár- és családterapeuta, kapcsolati sikerkönyvek szerzője.

MIKOR? 2025. május 20. (KEDD), 17:30HOL? Csillagház, Daxner utca 489/36, Rimaszombat

Lehet-e egy konfliktus építő erejű? Miért érezzük úgy, hogy folyton ugyanazok a viták ismétlődnek a párkapcsolatunkban? Mitől lesz egy vita végén béke a napokig tartó mosolyszünet helyett?
Nem szeretünk veszekedni, a konfliktusok mégis hozzátartoznak az életünkhöz és elkerülhetetlenek minden emberi kapcsolatban. Ha már megúszni nem tudjuk, legalább csináljuk jól! Ha ismerjük, milyen típusú konfliktusok fordulhatnak elő és melyiknek mi a megoldási kulcsa, máris tudatosabban állunk a saját vitahelyzeteinkhez.

Mihalec Gábor előadása hosszú évek szakmai tapasztalatán alapul, és számos gyakorlati példán keresztül vezet el a hatékony konfliktuskezelésig.

A rendezvény ezúttal is ingyenes, de regisztrációhoz kötött, amelyhez a linket itt találja: https://regisztracio.mcc.hu/…/hogyan-szabaduljunk-meg-a…

Múzeumok és galériák éjszakája Rimaszombatban
2025-05-17 16:00
A múzeumok nemzetközi napja alkalmából a rimaszombati Gömör-Kishonti Múzeum is csatlakozik a kezdeményezéshez, és 2025. május 17-én megrendezi a Múzeumok és galériák éjszakája című rendezvényt.

Egy százalék indián című film a rimaszombati moziban
2025-05-11 20:00
EGY SZÁZALÉK INDIÁN
2025. május 11. vasárnap, 20:00 óra (magyarul, szlovák felirattal)A Látókép Ensemble színházi és filmes alkotóközösség legújabb produkciója, a csapat előző két színdarabjával – az Ernelláék Farkaséknál és a Kálmán-nap című előadásokkal – együtt akár egy színházi trilógia utolsó részének is tekinthető.

A történetek főhősei középkorú párok, akik a lehető leghétköznapibb, de az adott életszakaszban mégis megoldhatatlannak tűnő problémákkal küzdenek. Ez a tehetetlenség ingerültséget, kétségbeesést szül, és a színdarabok során rendszerint párkapcsolati válságot idéz elő.Az Ernelláék Farkasénkál esetében a gyerekneveléssel kapcsolatos viták, a Kálmán-napban az intimitás, a szexualitás hiányából fakadó feszültségek és az ezzel kapcsolatos morális kérdések okozzák a párkapcsolati válságot. Az Egy százalék indián az identitás, az örökölt magatartási modellek, hímsovinizmus, feminizmus és a modern kori nemi szerepek kérdéskörére fókuszál.

2025. május 11-én vasárnap 20.00 órakor az Orbis moziban Rimaszombatban kerül vetítésre az Egy százalék indián

(FIGYELEM: a hétfői vetítés elmarad, így csak vasárnap látható a film Rimaszombatban!)
Egy százalék indián történetében három pár (Rajmund és felesége Csibi, Árpi és barátnője Niki, Andris és felesége Zsuzsa) találkozik egy lakásban, ahol a férfiak közös fiatalkori barátjának temetése miatt gyűltek össze.
A három barát az évek alatt társadalmilag szétvált:
Andris egyetemet végzett és egy tanári állás várja Mexikóban,
Árpi egy alsó-középosztálybeli életét éli,
Rajmund pedig teljesen lecsúszott, vérplazmáját is eladja, hogy kifizesse a lakbért.
A lányok utóbb csapódtak ehhez a társasághoz, ahol egy ideig tűrik a férfiak beszólásait, elmélkedéseit, de egy idő után mindenkinek elege lesz a másikból.

Szereplők:
Tankó Erika, Jakab Juli, Pető Kata, Hajdu Szabolcs, Gelányi Imre, Szabó DomokosÍRTA ÉS RENDEZTE: HAJDU SZABOLCS
Játékidő: 82 perc
Korhatár: 16 év
Egy százalék indián (16) magyar előzetes – YouTube

A II. világháború befejezésének 80. évfordulója Gömörhorkán
2025-05-09 09:30
A HORKAI Polgári Társulás és Gömörhorka Község Önkörmányzata tisztelettel meghívják Önöket a II. világháború befejezésének 80. évfordulója alkalmából rendezett koszorúzási ünnepségre.

XXIV. Gömör Expo & Fesztivál Putnokon
2025-05-09 08:00 - 2025-05-10 17:00
A XXIV. Gömör Expo & Fesztivál a Gömör kapujában – Putnokon 2025. május 9-10-én valósul meg.
Idén is megrendezésre kerül a Gömör Expo & Fesztivál, immár XXIV. alkalommal, Putrnokon, ahol a térségi és határon túli cégek, szervezetek mutatkozhatnak be. Az esemény minden évben nagy érdeklődésre tart számot, hiszen lehetőséget ad a vállalkozások számára, hogy széles közönség előtt ismertessék termékeiket, szolgáltatásaikat, és kapcsolatrendszerüket bővítsék.
A kiállítók mellett szórakoztató programok, élőzenei koncertek és főzőversenyek színesítik a rendezvényt. A látogatók izgalmas, interaktív élményekkel gazdagodhatnak, miközben megismerkedhetnek a helyi és nemzetközi piac szereplőivel. A fesztivál nem csupán egy gazdasági fórum, hanem egy igazi közösségi élmény is, ahol mindenki találhat számára vonzó programot.

Az esemény ideális lehetőség arra, hogy a látogatók egy-egy finom ételt kóstoljanak a főzőversenyek során, élő zenére táncoljanak, vagy akár új üzleti kapcsolatokat építsenek.

Ne hagyja ki a lehetőséget, hogy részese legyen a Gömör Expo & Fesztiválnak Putrnokon, és fedezze fel a térség gazdag kulturális és gazdasági kínálatát!
Tamás István
XXIV. Gömör Expo & Fesztivál a Gömör kapujában – Putnokon 2025. május 9-10-én,

Fiaim csak énekeljetek! - irodalmi műsor Rimaszombatban
2025-05-04 10:00
Tompa Mihály és barátai emlékére a rimaszombati református templomban május 4-én 10.00 órától.

Gömöri vándorbölcsősök találkozója Gömörpéterfalán
2025-05-03 14:00
Immár ötödik éve, hogy Gömörben útjára indult a Vándorbölcső! Ebből az alkalomból egy nyílt, mindenki számára nyitott családi napot szervezünk, amelyre szeretettel várunk minden kedves családot május 3-án, a Magyar Közösségi Ház udvarán.
A színes programok mellett ünnepélyesen átadjuk az újonnan elkészült pavilont is Kárpáti Árpád, a Kárpát-Medencei Népfőiskola Hálózat megbízott vezetője jelenlétében.
Külön felhívjuk a figyelmét azoknak a családoknak, ahol kisgyermek van, hogy a Rákóczi Szövetség jóvoltából Babanapló kiosztásra is sor kerül, érdemes élni ezzel a kedves ajándékkal!

Rimaszombati Városnapok
2025-05-02 15:00
A RIMASZOMBATI VÁROSNAPOKRA
RIMASZOMBAT VÁROSA
SZERETETTEL MEGHÍVJA ÖNT
2025.május 2.-3.

PROGRAM
Május 2. péntek:
15:00 Városdíj 2025: a Városi Képviselő-testület ünnepi ülése a Gömör-Kishonti
Művelődési Központban
Fő tér:
háziasszonyok: Jarka Lajgútová és Polgári Marika
10:00 A Városnapok ünnepélyes megnyitója a Fő téren
10:15 Gyerekek a városnak: az óvodák, alapiskolák és a Művészeti Alapiskola
tanulóinak fellépése
12:30 SEWTO a tornaklub táncos fellépése
13:00 Čisté duše tánciskola
14:00 A Bluetrend zenekar megemlékezése a The Shadows zenekarról
15:00 A Relax Szabadidőközpontba járó gyerekek és fiatalok bemutatója
16:30 Az AT Band zenekar fellépése
17:30 Pintácsi Viki énekesnő fellépése
19:00 A Dominika Titková & Friends formáció fellépése
20:30 A Nocadeň zenekar fellépése
Május 3. szombat:
10:00 A város a gyerekeknek: Telka Strýka Baltazára
11:30 A Južný wietor zenekar fellépése
13:00 A Rimaszombati Tánczenekar / TORS fellépése

Kísérőrendezvény:
Május 2.-3. Tavaszi vásár
